Frank Ifield

Francis Edward Ifield (1937–2024) var en australsk easy listening og country-musiker født i Coventry, England. Han hadde stor suksess tidlig på 1960-tallet, særlig i de britiske listene, der han hadde fire hits som toppet listene i 1962 og 1963.

Ifield ble født to år etter at hans australske foreldre hadde flyttet fra Australia til Coventry i England. I 1946 tok foreldrene med seg sine i alt syv barn tilbake til hjemlandet, og slo seg ned i Dural på landsbygda utenfor Sydney i Australia. Ifield ble tidlig opptatt av musikk, og skulket skolen for å fortsette musikkarrieren sin. I 1953 fikk han som femtenåring kontrakt med EMI Australia.Frank Ifield - allmusic.com Han hadde suksess i Australia i en god stund før han i 1960 fikk kontrakt i Storbritannia. Hans første singelutgivelse i Storbritannia var «Lucky Devil», som nådde 22. plass på hitlistene. Deretter fulgte flere ikke fullt så store suksesser, før han hadde en stor hit med «I Remember You», som lå på topp i syv uker i 1962. Det ble også den nest største hiten i Storbritannia i 1962.1960-s singles - everyhit.com

Ifield ble kjent for sin falsettsang med jodling, blant annet på B-sporet på singelen «Lovesick Blues»/«She Taught Me to Yodel». Også den singelen klatret opp til førsteplass på hitlisten, og han ble dermed den første artisten med engelsk tilknytning som hadde tre singler på rad som nådde førsteplass, og den andre totalt etter Elvis Presley. Sangstilen hans lå mellom country og pop, og han ble i 1964 invitert til å synge i Grand Ole Opry, der han ble introdusert av Hank Snow, som Ifield lenge hadde sett opp til.Biography - Frank Ifields offisielle hjemmeside

Ifield ble også inkludert i Vee-Jay Records' siste forsøk på å få noe ut av The Beatles før rettighetene gikk ut ved å gi ut et samlealbum med The Beatles, Jolly What!. Da The Beatles' karriere tok av, ble interessen for Ifields plater gradvis mindre.Hans egne biografi på den offisielle hjemmesiden stopper kronologisk ved 1964

I 1986 fikk Ifield lungebetennelse og måtte opereres for å fjerne en del av en lunge. Som et resultat ble stemmebåndene hans skadet, noe som betydde at han ikke kunne synge eller jodle. I 2016 hadde imidlertid sangstemmen hans kommet seg nok til at han kunne returnere til scenen med et show som gjenopplivet karrieren hans. I 2009 ble han tildelt æresbevisningen Order of Australia for sitt mangeårige virke i underholdningsbransjen.
 Referanser 

 Eksterne lenker   




Kategori:Australske sangere
Kategori:Personer fra New South Wales
Kategori:Personer fra Coventry